## Uredba o izmjenama Uredbe o unutarnjem ustrojstvu Ministarstva rada i mirovinskoga sustava

### NN 144/2012 (21.12.2012.), Uredba o izmjenama Uredbe o unutarnjem ustrojstvu Ministarstva rada i mirovinskoga sustava

VLADA REPUBLIKE HRVATSKE

3090

Na temelju članka 63. stavka 2. Zakona o sustavu državne uprave (»Narodne novine«, broj 150/2011), Vlada Republike Hrvatske je na sjednici održanoj 20. prosinca 2012. godine donijela

UREDBU

O IZMJENAMA UREDBE O UNUTARNJEM USTROJSTVU MINISTARSTVA RADA I MIROVINSKOGA SUSTAVA

Članak 1.

U Uredbi o unutarnjem ustrojstvu Ministarstva rada i mirovinskoga sustava (»Narodne novine«, br. 21/2012 i 60/2012) – u daljnjem tekstu: Uredba, u članku 3. točka 6. mijenja se i glasi:

»6. Samostalni sektor za reviziju nalaza i mišljenja o invalidnosti«.

Članak 2.

U članku 17. stavku 1. riječi: »rada vještaka, viših vještaka i stručnog povjerenstva za reviziju,« zamjenjuju se riječima: »rada vještaka i viših vještaka,«, a riječi: »U Upravi se obavljaju i poslovi drugostupanjskog medicinskog vještačenja i nadzora nad prvostupanjskim tijelom Hrvatskog zavoda za mirovinsko osiguranje, ako se za to utvrdi potreba, te se donose rješenja u drugom stupnju.« brišu se.

Članak 3.

U članku 18. stavku 1. riječi: »rada vještaka, viših vještaka i stručnog povjerenstva za reviziju,« zamjenjuju se riječima: »rada vještaka i viših vještaka,«.

Članak 4.

U članku 19. riječi: »rada vještaka, viših vještaka i stručnog povjerenstva za reviziju,« zamjenjuju se riječima: »rada vještaka i viših vještaka,«.

Članak 5.

Naslov iznad članka 39. i članak 39. mijenjaju se i glase:

»6. SAMOSTALNI SEKTOR ZA REVIZIJU NALAZA I MIŠLJENJA O INVALIDNOSTI

Članak 39.

Samostalni sektor za reviziju nalaza i mišljenja o invalidnosti obavlja poslove revizije nalaza i mišljenja o invalidnosti na temelju kojih se stječe pravo prema Zakonu o mirovinskom osiguranju (opća nesposobnost za rad, profesionalna nesposobnost za rad, profesionalna rehabilitacija, opća nesposobnost za rad člana obitelji); revizije nalaza i mišljenja po zahtjevu Ureda za kontrolu Hrvatskog zavoda za mirovinsko osiguranje; nadzora nad tijelima vještačenja Hrvatskog zavoda za mirovinsko osiguranje, ako za to utvrdi potrebu; analize i izvješćivanja o obavljenim nadzorima; ujednačavanja kriterija u tijelima medicinskog vještačenja Hrvatskog zavoda za mirovinsko osiguranje; osiguravanja jedinstvene provedbe zakona i drugih propisa iz svoga djelokruga; davanja prijedloga za izmjenu, dopunu ili donošenje novih propisa koji reguliraju medicinsko vještačenje; međuresorne suradnje s nadležnim tijelima i ustanovama te druge poslove u okviru svoga djelokruga.«.

Članak 6.

Mijenja se tabelarni prikaz okvirnog broja državnih službenika i namještenika potrebnih za obavljanje poslova iz djelokruga Ministarstva rada i mirovinskoga sustava.

Novi okvirni broj državnih službenika i namještenika potrebnih za obavljanje poslova iz djelokruga Ministarstva prikazan je u tablici koja je sastavni dio ove Uredbe.

Članak 7.

Ministar rada i mirovinskoga sustava, uz prethodnu suglasnost središnjeg tijela državne uprave nadležnog za službeničke odnose, uskladit će Pravilnik o unutarnjem redu Ministarstva rada i mirovinskoga sustava s odredbama ove Uredbe u roku osam dana od dana njezina stupanja na snagu.

Članak 8.

Ova Uredba objavit će se u »Narodnim novinama«, a stupa na snagu 1. siječnja 2013. godine.

Klasa: 023-03/12-01/67

Urbroj: 50301-04/12-12-2

Zagreb, 20. prosinca 2012.

Predsjednik

Zoran Milanović, v. r.

OKVIRNI BROJ DRŽAVNIH SLUŽBENIKA I NAMJEŠTENIKA MINISTARSTVA RADA I MIROVINSKOGA SUSTAVA

|  |  |  |
| --- | --- | --- |
| Redni broj | Naziv unutarnje ustrojstvene jedinice | Broj  službenika i namještenika |
| 1. | KABINET MINISTRA | 10 |
| 2. | GLAVNO TAJNIŠTVO MINISTARSTVA | 1 |
| 2.1. | Služba za ljudske potencijale, opće i informatičke poslove | 20 |
| 2.2. | Služba za proračun i financije | 5 |
|  | Glavno tajništvo – ukupno | 26 |
| 3. | UPRAVA ZA RAD I TRŽIŠTE RADA |  |
| 3.1. | Sektor za rad i radno pravo | 1 |
| 3.1.1. | Služba radnog prava | 6 |
| 3.1.2. | Služba za zaštitu na radu | 6 |
| 3.1.3. | Služba za kolektivne ugovore, udruge i usluge stranim poslodavcima i radnicima | 5 |
| 3.2. | Sektor za tržište rada i zapošljavanje | 1 |
| 3.2.1. | Služba za politike zapošljavanja | 10 |
| 3.2.2. | Služba analitike tržišta rada | 6 |
|  | Uprava za rad i tržište rada – ukupno | 35 |
| 4. | UPRAVA ZA MIROVINSKI SUSTAV |  |
| 4.1. | Sektor za mirovinska osiguranja | 1 |
| 4.1.1. | Služba za obvezno i dobrovoljno mirovinsko osiguranje | 7 |
| 4.1.2. | Služba za unaprjeđenje prava osiguranika i korisnika mirovina | 4 |
| 4.2. | Sektor za koordinaciju sustava socijalne sigurnosti | 1 |
| 4.2.1. | Služba za bilateralnu koordinaciju | 3 |
| 4.2.2. | Služba za koordinaciju na temelju propisa Europske unije | 4 |
|  | Uprava za mirovinski sustav – ukupno | 20 |
| 5. | UPRAVA ZA KOORDINACIJU PROGRAMA I PROJEKATA EUROPSKE UNIJE U PODRUČJU RADA I SOCIJALNE SIGURNOSTI |  |
| 5.1. | Sektor za programiranje, praćenje i vrjednovanje programa i projekata Europske unije | 1 |
| 5.1.1. | Služba za koordinaciju i programiranje | 1 |
| 5.1.1.1. | Odjel za programiranje | 4 |
| 5.1.1.2. | Odjel za stratešku potporu Operativnom programu Razvoj ljudskih potencijala | 3 |
| 5.1.2. | Služba za praćenje i vrjednovanje | 1 |
| 5.1.2.1. | Odjel za praćenje i vrjednovanje | 3 |
| 5.1.2.2. | Odjel za razvoj sustava | 4 |
| 5.2. | Sektor za pripremu i provedbu programa i projekata Europske unije | 1 |
| 5.2.1. | Služba za pripremu i provedbu projekata | 1 |
| 5.2.1.1. | Odjel za pripremu i provedbu projekata iz područja rada i tržišta rada | 4 |
| 5.2.1.2. | Odjel za provedbu tehničke pomoći | 3 |
| 5.2.2. | Služba za financijsko upravljanje | 1 |
| 5.2.2.1. | Odjel za financijsko upravljanje Operativnim programom Razvoj ljudskih potencijala | 4 |
| 5.2.2.2. | Odjel za kontrolu | 3 |
|  | Uprava za koordinaciju programa i projekata Europske unije u području rada i socijalne sigurnosti – ukupno | 34 |
| 6. | SAMOSTALNI SEKTOR ZA REVIZIJU NALAZA I MIŠLJENJA O INVALIDNOSTI | 10 |
| 7. | SAMOSTALNA SLUŽBA ZA SOCIJALNO PARTNERSTVO | 7 |
| 8. | SAMOSTALNI ODJEL ZA MEĐUNARODNU SURADNJU | 5 |
| 9. | SAMOSTALNI ODJEL ZA UNUTARNJU REVIZIJU | 3 |
|  | MINISTARSTVO RADA I MIROVINSKOGA SUSTAVA – UKUPNO | 150 |

Uredba, NN 144/2012-3090